Čak devet turskih državljana, među njima i troje djece, u "Fiatu Tempri" su preko državne granice u nedjelju navečer prokrijumčarila dvojica muškaraca (35) i (38), koje je otkrila imotska policija i protiv njih podnijela kaznene prijave, a Turke odvela u Prihvatilište za traženje azila.



Splitsko-dalmatinska policija u utorak je izvijestila kako je u mjestu Glavina Donja zaustavila dva automobila - u prvom, koji je vozio ispred kako bi "izvidio" teren, bio je jedan od osumnjičenika, dok je ovaj drugi u "Fiatu Tempri" prevozio devet turskih državljana.

Neslužbeno se doznaje kako je među njima bilo i troje djece.

Tijekom kriminalističkog istraživanja policija je utvrdila da su dvojica osumnjičenih Turke nezakonito prevezli preko granice u Hrvatsku. Kazneno su prijavljeni zbog protuzakonitog ulaženja, kretanja i boravka u Republici Hrvatskoj, dok je šestero odraslih Turaka i troje djece odvedeno u Prihvatilište za tražitelje azila.